पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर. सिमरोल तलाई नाका पर शुक्रवार सुबह तेज रफ्तार से आ रहा ट्रक जीप में भिड़ गया। भिड़ंत से जीप पलट गई और उसमें सवार 9 लोग घायल हो गए। सभी लोग महाराष्ट्र के है। जो ओमकारेश्वर दर्शन के लिए जा रहे थे।
पुलिस के अनुसार जलगांव (महाराष्ट्र) जिले के सोनबद गांव में रहने वाला पाटिल परिवार जय गुरुदेव बाबा के मेले में उज्जैन आया था। गुरुवार को वह मेले में शामिल हुए उसके बाद शुक्रवार सुबह ओमकारेश्वर में दर्शन करने के लिए निकल पड़े। जीप (महिंद्रा मेक्स गाड़ी) में परिवार के दस लोग बैठे थे। सुबह 6 बजे वह सिमरोल तलाई नाका पर पहुंचे तो सामने से एक ट्रक तेज रफ्तार में आया। वह जीप से भिड़ गया। जीप टक्कर के बाद पलट गई। ट्रक का ड्राइवर ट्रक लेकर फरार हो गया। हादसे में आठ लोग घायल हो गए। उन्हें 108 एंबुलेंस की मदद से एमवाय अस्पताल में भर्ती कराया। उनके नाम संतोष पिता अशोक पाटिल, नानी सेनपड़ा पति मुरलीधर, मौसी निर्मला पति सीताराम मोदे, वत्सला पति तुलसीराम, चाचा आनंद पिता सोनू मौरे, कमल बाई पति एकनाथ चौधरी, प्रेमराज नाटू पाटिल, मुरलीधर पिता नाथूराम और प्रजक्ता घायल हो गई।
खून में लथपथ लोगों को खींच-खींचकर गाड़ी से बाहर निकाला : संतोष ने बताया कि मैं और आनंद जैसे तैसे गाड़ी से बाहर निकले। सभी लोग खून में लथपथ चीख-पुकार रहे थे। हमने उन्हें गाड़ी से खींच-खींचकर बाहर निकाला। संतोष ने डॉक्टर पर लापरवाही का आरोप लगाते हुए कहा कि आंख में चोंट हो तो यहां के कर्मचारी बोलते है कि दूसरी बिल्डिंग में आंख के डॉक्टर है उन्हें वहां जाकर दिखाओ। यहां चलते नहीं बन रहा है तो फिर हम कैसे दूसरी बिल्डिंग में जाएंगे। प्राथमिक उपचार देने के बाद डॉक्टर देखने तक नहीं आए है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn